Гаранг се родио 23. јуна 1945. у малом селу Ванглеј у данашњем вилајету Џонглеј, као члан веома сиромашне породице. Пореклом је из народа Динке. Са десет година ишао је у основну школу у Ваву и Румбеку. Већ 1962. са свега 17 година придружио се борцима у Суданском грађанском рату. Међутим, због његове младости предложено му је да најпре настави са образовањем. Школовање је наставио у Танзанији, да би по добијању школарине отишао у САД на колеџ Гринел у Ајови. По завршетку студија вратио се у Танзанију и уписао факултет аграрне економије у Дар ес Саламу.